stanford-oval/wikipedia huggingface dataset:
רשימת בתי הכנסת בהונגריה
הערות שוליים

↑  תולדות היהודים ביישובים מחוץ לבודפשט. אוסף ספרים, מאמרים ופרסומים (בהונגרית)
איסור שינוי סדר התרומות והמעשרות

| --- | --- |

 מקרא:  ספר שמות, פרק כ"ב, פסוק כ"ח
 משנה:  מסכת תרומות, פרק ג',  משניות ו'–ז'
 תלמוד בבלי:  מסכת תמורה, דף ד', עמוד א', דף ה', עמוד א'
 תלמוד ירושלמי:  מסכת תרומות,  פרק ג', הלכה ג'
 משנה תורה:  הלכות תרומות, פרק ג', הלכה כ"ג
 ספרי מניין המצוות:  ספר המצוות, לאו קנ"ד   ספר החינוך, מצווה ע"ב   סמ"ג לאו רנג
שינוי סדר התרומות והמעשרות נאסר בתורה במצוות לא תעשה, שנאמר: ”מְלֵאָתְךָ וְדִמְעֲךָ לֹא תְאַחֵר”. בהפרשת תרומות ומעשרות קיים סדר פנימי בין התרומות והמעשרות, ויש להפריש דווקא בסדר זה. המפריש בסדר שונה עובר על מצוות לא תעשה, אך יש תוקף להפרשה שביצע. כמו כן, העובר על מצווה זו אינו לוקה, משום שהמצווה נחשבת ללאו הניתק לעשה.
סדר התרומות והמעשרות

הסדר הנכון בו יש להפריש את מתנות הזרע הוא:
ביכורים
תרומה גדולה
מעשר ראשון (והוא קודם להפרשת תרומת מעשר ממנו)
מעשר שני (ובשנים שנוהג במקומו: מעשר עני)
הנימוקים לסדר זה מוסברים במשנה: הביכורים קודמים לתרומה, משום שהביכורים "הם ביכורים לכל" (המפרשים מסבירים שלשון ביכורים מבטא ראשוניות, ולכן יש להקדים את הביכורים לתרומה, או משום שמצוות ביכורים מוזכרת בתורה לפני מצוות התרומה). התרומה קודמת למעשר משום שהתרומה נקראת בתורה "ראשית", ומעשר ראשון קודם לשני משום שבמעשר הראשון כלולה תרומת המעשר שנקראת ראשית.
פרטי דינים > דמאי

כאשר מפרישים תרומות ומעשרות מדמאי, אין חיוב להקפיד על הסדר. יחד עם זאת, גם בדמאי אין להפריש תרומת המעשר לפני שמפרישים מעשר ראשון.
פרטי דינים > הפרשת תרומות ומעשרות והפרשת חלה

כאשר קיימת חובה של הפרשת חלה בנוסף לתרומות ומעשרות, כגון שנעשה בצק מחמשת מיני דגן שחייבים בתרומות ובמעשרות לפני שהופרשו מהם התרומות והמעשרות, יש להפריש את הפרשת החלה בין הפרשת המעשר הראשון לבין הפרשת המעשר השני.
פרטי דינים > וידוי מעשרות

מי שהפריש את המעשרות שלא כסדרם לא יכול לקיים את מצוות וידוי מעשרות.
פרטי דינים > התרה לתיקון

יש אחרונים שכתבו שמי שעבר והפריש לא לפי הסדר הנכון יעשה התרה ויפריש את המעשרות מחדש.
פרטי דינים > קנס

כאשר הלוי קיבל מעשר ראשון לפני שניתנה תרומה גדולה, קנסו אותו חכמים וחייבו אותו לעבד את היבול שבידו. כשקיבל חבילות של תילתן עליו לכתוש אותן ולתת לכהן תרומת מעשר מזרע נקי, כשקיבל זיתים עליו לתת לכהן שמן זית כשקיבל שיבולים עליו לתת לכהן גרעיני דגן וכשקיבל ענבים עליו לתת לכהן יין. אם הפריש את תרומת המעשר כשהתילתן בגבעולים עליו לתת לכהן גם את הזרעים וגם את הגבעולים, ובנפרד, ולפי הרמב"ם דין זה נוהג בכל יבול שהפריש ממנו לפני העיבוד, כגון לוי שתרם במקרה זה תרומת מעשר של שיבולי דגן, עליו לתת לכהן את הדגן ואת התבן.
הערות שוליים

↑  ספר שמות, פרק כ"ב, פסוק כ"ח
↑  לסוברים שמה שאמרה התורה שלא לעשות "אי עביד מהני", מובן, ואילו לסוברים ש"אי עביד לא מהני", נלמד הדבר מדרשת הפסוק. ראו תלמוד בבלי, מסכת תמורה, דף ה', עמוד ב'.
↑  תלמוד בבלי, מסכת תמורה, דף ד', עמוד א'. וראו ברדב"ז על דברי משנה תורה לרמב"ם, הלכות תרומות, פרק ג', הלכה כ"ג שדן בדברי רש"י במסכת תמורה ובדברי הרמב"ם בהגדרת הלאו כלאו הניתק לעשה, האם יש חובה להפריש את המעשרות שוב לפי הסדר הנכון. הרדב"ז גם מביא שלדעת רש"י אם לא יפריש שוב, כשיאבד הכרי יתחייב מלקות. מצווה זו אינה נחשבת ללאו שאין בו מעשה, כיון שעל ידי מעשה ההפרשה נוצרת חלות בפירות המופרשים, ודיבור שפועל פעולה נחשב כמעשה לגבי מלקות, כמו באיסור תמורה.
↑  משנה, מסכת תרומות, פרק ג', משנה ז'
↑  משנה תורה לרמב"ם, הלכות מעשרות, פרק ט', הלכות ה'–ו'
↑  ראו במשנה תורה לרמב"ם, הלכות מעשרות, פרק ט', הלכה ו', ובדרך אמונה שם
↑  משנה תורה לרמב"ם, הלכות מעשר שני ונטע רבעי, פרק י"א, הלכה י"ג
↑  ראו במנחת חינוך למצווה עב, סעיף קטן ד
↑  משנה, מסכת תרומות, פרק י', משנה ו' לפי הבנת התלמוד בבלי, מסכת ביצה, דף י"ג, עמוד א'
↑  ברייתא, מובאת בתלמוד בבלי, מסכת ביצה, דף י"ג, עמוד א'
↑  משנה, מסכת תרומות, פרק י', משנה ו'
↑  משנה תורה לרמב"ם, הלכות תרומות, פרק ג', הלכה י"ד
ג'יימס ויתיקומב

ג'יימס ויתיקומב (באנגלית: James Withycombe ;‏ 21 במרץ 1854 –  3 במרץ 1919) היה פוליטיקאי אמריקאי מאורגון, יליד אנגליה, איש המפלגה הרפובליקנית, שכיהן כמושל אורגון ה-15 מ-1915 ועד לפטירתו.
ראשית חייו

ג'יימס ויתיקומב נולד בעיירה טוויסטוק שבאנגליה לתומאס ומרי אן ויתיקמוב. ב-1871 היגרה המשפחה לארצות הברית והשתקעה בחווה ליד העיר הילסבורו שבאורגון. ויתיקומב עבד בחווה של אביו במשך ארבע שנים, וב-1873 הוא רכש שטח אדמה של 100 אקרים משל עצמו, שבהמשך הוא הרחיב אותו ל-256 אקרים.
העיסוק בחקלאות הפך לתשוקתו העיקרית של ויתיקומב, והוא היה למגדל מקנה מצליח בעל מוניטין של חוואי שפעל על פי שיטות מדעיות. ב-1875 נשא ויתיקומב לאישה את איזבל קרפנטר, ולזוג נולדו בת ושלושה בנים.
חוואי ומחנך

הצלחתו של ויתיקומב הובילה אותו להיות מעורב בארגוני חוואים שונים. על בסיס זה, שיטות החוואות היעילות, החדשניות והרווחיות של ויתיקומב שימשו כדוגמה לחקלאים בכל רחבי צפון-מערב ארצות הברית. שיעור הקומה שלו הוביל למינויו כוטרינר המדינתי ב-1889, תפקיד בו הוא פעל בחריצות לשיפור בריאות חיות המשק בכל רחבי אורגון.
אף על פי שהוא היה אוטודידקט, התבקש ויתיקומב ב-1898 על ידי הקולג' החקלאי של אורגון (כיום אוניברסיטת המדינה של אורגון), לשמש כראש החווה הניסיונית שלה. ב-1891 הוא קיבל תואר מוסמך אוניברסיטה בחקלאות. מעמדו זה הוביל אותו להיות בעל תפקיד מרכזי בהכנסת הגידולים של האלפלפה והתלתן במזרח אורגון, ובכך להניח את התשתית לחקלאות באזור.
ויתיקומב היה גם מעורב בתעשיית החקלאות של אורגון, ושימש כנשיא ארגון מגדלי הצמר של צפון הפסיפיק ושל ארגון מגדלי הכבשים בצפון-המערב. תקופת כהונתו באקדמיית המדעים של אורגון עמדה בסימן עליה ברווחים של תעשיית החלב מ-2.5 מיליון דולר ל-20 מיליון דולר. הישגים אלו הובילו להכרה של ויתיקומב ברמה המדינתית ומשכו את תשומת הלב אליו מצד המפלגה הרפובליקנית באורגון.
מושל אורגון

במערכת הבחירות למשרת מושל אורגון של 1906, נכנס ויתיקומב לפוליטיקה. הוא זכה במועמדות המפלגה הרפובליקנית בבחירות המקדימות, אך נוצח בבחירות הכלליות על ידי המושל המכהן ג'ורג' ארל צ'מברלין. הבחירות של 1910, בהן ניצח המושל הדמוקרט אוסוולד וסט, המריצו את הרפובליקנים באורגון לקדם את מועמדותו של ויתיקומב לבחירות של 1914. הוא ניצח בקלות את יריבו צ'ארלס סמית', והיה למושל אורגון הרפובליקני הראשון שהושבע לאחר שניצח בבחירות מאז ניצחונו של תאודור ת'רסטון גיר ב-1903.
כמושל, קידם ויתיקומב במרץ את הפיתוח החקלאי. יוזמה בולטת של ממשלו הייתה בקשתו מבית המחוקקים לאשר סובסידיה לייצור פשתן כענף תעסוקה בבתי הכלא.
ממשלו של ויתיקומב נתן גיבוי לתנועת "הכבישים הטובים", ובעת כהונתו הוקמה נציבות הכבישים של אורגון. נציבות חדשה זו יזמה סלילת כבישים נרחבת, שהיו הבסיס למערכת הכבישים והדרכים הקיימת כיום במדינה.
עם כניסתה של ארצות הברית למלחמת העולם הראשונה, נקט ויתיקומב בעמדה פטריוטית קולנית בתמיכה במאמץ המלחמתי. הוא עודד את הגיוס לשירות צבאי, וקידם את התעשיות המלחמתיות.
בעת כהונתו כמושל התנגד ויתיקומב לאיגודי העובדים. הוא נאם בציבור נגד פועלי התעשייה של העולם, בטענה שהארגון הטיל אימה על הפועלים ויצר שיבושים בתעשייה בעקבות כמה מקרים בהם הוא איים להפריע לייצור ב-1917. ויתיקומב ארגן את ותיקי מלחמת ארצות הברית-ספרד לכוח ההגנה המדינתי של אוגון, ועודד אזרחים ממזרח המדינה ליצור ועדות להגנה עצמית כדי להתגונן מפני מסיתים בשוק העבודה. הוא עשה שימוש בסמכויותיו כמושל כדי למנוע שביתה במספנה באסטוריה, באמצעות שימוש במשמר הלאומי.
מערכת הבחירות של ויתיקומב לכהונה שנייה ב-1918 התבססה על פעולותיו במלחמה, וציירה אותו כמושל בתקופת מלחמה שבאופן פעיל הגן על המדינה וסייע להגנתה של ארצות הברית. מעשיו אלו הקנו לו את הניצחון בבחירות, אך בכהונתו השנייה הוא כיהן חודשיים בלבד.
מותו והנצחתו

ג'יימס ויתיקומב נפטר בעת כהונתו כתוצאה ממחלה לבבית ב-3 במרץ 1919, ונטמן בבית הקברות סיטי ויו שבסיילם. במקומו הושבע מזכיר המדינה בן אולקוט.
בניין ויתיקומב באוניברסיטת המדינה של אורגון קרוי על שמו, שכן הוא היה ראש תחנת המחקר החקלאית של הקולג' החקלאי של אורגון, קודמתה של האוניברסיטה. הבניין הוא משכנה של המחלקת למדעי בעלי חיים של האוניברסיטה ושל אולם שמשמש את המחלקה לתיאטרון של האוניברסיטה. על שמו קרוי גם בסיס ויתיקומב, מתקן צבאי ביישוב קלאקמאס.
הערות שוליים

↑  "Camp Withycombe". GlobalSecurity.org.
| --- | --- |
בקרת זהויות :  GND: 1194008828  ISNI: 0000 0004 9797 2067  LCCN: no2017020481  VIAF: 4251148814302945330008   WorldCat (עם VIAF): 4251148814302945330008
הקלקולטרים מאוקספורד
רוחב המאפיינים של צורות

נושא שרבים מהקלקולטורים פרסמו כרכים עליו הוא מידת הגיוון של צורות. המושג "רוחב" (Latitude) פותח על ידי ניקול אורם. "רוחב" הוא מושג מופשט של טווח שצורות עשויות להשתנות בתוכו. לפני שהוצגו ה-latitude למכניקה, הם שימשו בתחומים רפואיים ופילוסופיים כאחד. ניתן לתת קרדיט למחברים הרפואיים Galen ו- Avicenna כמקור המושג. "גאלן אומר, למשל, שיש latitude של בריאות שמחולק לשלושה חלקים, שלכל אחד מהם יש latitude משלו. ראשית יש latitude של גופים בריאים, שנית לא של הבריאות ולא של מחלה, ושלישית קו הרוחב של מחלה."
הקלקולטורים ניסו למדוד ולהסביר את השינויים הללו ב-latitude באופן קונקרטי ומתמטי. כך ג'ון דמבלטון דן ב-latitude בחלק השני ובחלק השלישי של עבודתו הסומא. בחלק השני הוא מבקר פילוסופים מוקדמים יותר כיוון שהוא מאמין ש-latitudes ניתנים למדידה ולכימות, ומאוחר יותר בחלק השלישי של הסומא הוא מנסה להשתמש ב-latitudes למדידת תנועה מקומית. רוג'ר סווינסהד מגדיר חמישה latitudes עבור תנועה מקומית: של תנועה מקומית; של מהירות התנועה המקומית; של האיטיות של התנועה המקומית; של רכישת latitude של תנועה מקומית, והחמישית, היא אובדן latitude של התנועה המקומית. כל אחד מהם הוא אינסופי וניתן להשוותם למהירות, לתאוצה ולהאטה של התנועה המקומית של עצם.
הערות שוליים

↑  Sylla, Edith D. (1973). "Medieval Concepts of the Latitude of Forms: The Oxford Calculators". Archives d'histoire doctrinale et littéraire du Moyen Âge. 40: 223–283. ISSN 0373-5478. JSTOR 44403231.
↑  Agutter, Paul S.; Wheatley, Denys N. (2008) "Thinking About Life"
↑  Paul S. Agutter, and Denys N. Wheatley (ed.). Thinking About Life. Springer. ISBN 978-1-4020-8865-0.
↑  Principe, Lawrence (2011). The Scientific Revolution: A Very Short Introduction. Oxford University Press.
↑  Clagett, Marshall (1964). "Nicole Oresme and Medieval Scientific Thought". Proceedings of the American Philosophical Society. 108 (4): 308–309. ISSN 0003-049X. JSTOR 985910.
↑  Gavroglu, Kostas; Renn, Jurgen (2007) "Positioning the History of Science"
↑  Lindberg, David C., ed. (2015). The Cambridge history of science. Vol. 2: Medieval science / ed. by David C. Lindberg (1. paperback ed.). New York, NY: Cambridge Univ. Press. ISBN 978-1-107-52164-3.
↑  Carl B. Boyer, Uta C. Merzbach. A History of Mathematics.
↑  Norman F. Cantor (2001). In the Wake of the Plague: The Black Death and the World it Made. Simon and Schuster. p. 122. ISBN 9780684857350.
↑  Sylla, Edith D. (1973). "Medieval Concepts of the Latitude of Forms: The Oxford Calculators". Archives d'histoire doctrinale et littéraire du Moyen Âge. 40: 226–227. ISSN 0373-5478. JSTOR 44403231.
↑  Sylla, Edith D. (1973). "Medieval Concepts of the Latitude of Forms: The Oxford Calculators". Archives d'histoire doctrinale et littéraire du Moyen Âge. 40: 252. ISSN 0373-5478. JSTOR 44403231.
↑  Sylla, Edith D. (1973). "Medieval Concepts of the Latitude of Forms: The Oxford Calculators". Archives d'histoire doctrinale et littéraire du Moyen Âge. 40: 240. ISSN 0373-5478. JSTOR 44403231.
הדרה בר מור

| --- | --- |

הדרה בר מור, 2020
 מדינה:  ישראל
 השכלה:  אוניברסיטת תל אביב 
 השתייכות:  האקדמית נתניה
 תקופת כהונה:  1985–הווה (כ־39 שנים) 
 תקופת הפעילות:  1985–הווה (כ־39 שנים)
 תחומי מחקר:  דיני עבודה, דיני תאגידים ומלכרי"ם
 תפקידים בולטים:  דיקנית בית הספר למשפטים יו"ר ועדת המינויים של ארגון ISTR
 פעילויות נוספות:  שותפה במשרד עורכי הדין יאיר דוד
 
הדרה בר-מור (נולדה ב-30 בנובמבר 1951) היא פרופסור חבר למשפטים במכללה האקדמית נתניה ומומחית לדיני עבודה, דיני תאגידים ודיני עמותות. החל משנת 2021 מכהנת כדקאנית בית הספר למשפטים.
ביוגרפיה

בר-מור היא בעלת תואר ראשון, תואר שני ותואר שלישי במשפטים מאוניברסיטת תל אביב.
בשנת 1988 הקימה את הקורס דיני עבודה באוניבריסטה הפתוחה, ובשנים 1991–1996 הייתה חברת סגל בכיר באוניברסיטת תל אביב. בשנים אלה הרצתה בקורסים דיני תאגידים, דיני עבודה ודיני מלכ"רים.
בר מור נמנית עם קבוצת האקדמאים אשר הצטרפו לפרופסור צבי ארד לשם ייסוד המכללה האקדמית נתניה. בשנים 1995–2007 שימשה כמרצה בכירה בתחום דיני תאגידים ודיני עבודה. בשנת 2007 מונתה לפרופסור חבר. בשנים 1995–2015 שימשה כסגנית דקאן בית הספר למשפטים, ובשנת 2016 מונתה לראשת התכנית לתואר שני במשפטים במכללה. בשנת 2021 מונתה לדקאנית הפקולטה למשפטים במכללה.
תחומי התמחותה המרכזיים הם דיני תאגידים, דיני עבודה וביטחון סוציאלי ומלכ"רים.
מפרסומיה

דיני עבודה בישראל: לקט פסקי דין נספח לספר הקורס, בהוצאת האוניברסיטה הפתוחה, 1988.
דיני מלכ"רים – המצב המשפטי, בהוצאת אוניברסיטת בן-גוריון בנגב, 1999.
דיני תאגידים - התאגיד והאישיות המשפטית, בהוצאת האוניברסיטה הפתוחה, 2007.
דיני תאגידים - הון החברה, בהוצאת האוניברסיטה הפתוחה, 2007.
דיני תאגידים - המשטר בחברה והממשל התאגידי, בהוצאת האוניברסיטה הפתוחה, 2007.
דיני תאגידים - חובות דיווח וגילוי, תרופות וסעדים בחברה, בהוצאת האוניברסיטה הפתוחה, 2007.
דיני תאגידים למנהלים - קובץ חקיקה (עם רונן מנשה), בהוצאת האוניברסיטה הפתוחה.
Hadara Bar-Mor, Corporations and Partnerships in Israel (monograph), in IEL International Encyclopedia of Laws, published by Kluwer 2014 (100 p.)
R. Ben-Israel and H. Bar-Mor, Israeli Labour Law and Industrial Relations (monograph), in International Encyclopedia for Labour Law and Industrial Relations, Kluwer, 4th Ed. (2002) 220pp.
Hadara Bar-Mor The International Guide to Nonprofit Law (ed. By Prof. L. Salamon, Wiley New-York 1997) The chapter on Israel, 15 pp
Hadara Bar-Mor Felman’s Corportae Law (4th 1994) Carta Ltd. Press 1200 pp. (in Hebrew) (submitted for Senior Lecturer degree)
הערות שוליים

↑  פרופ' הדרה בר-מור - Prof. Hadara Bar-Mor - המחקר במכללות, באתר המחקר במכללות ישראל
↑  צוות המשרד, יאיר דוד משרד עורכי דין
↑  פרופ׳ הדרה בר מור, קורות חיים, באתר המכללה האקדמית נתניה, ‏דצמבר 2022
| --- | --- |
בקרת זהויות :  VIAF: 297635571   WorldCat (עם VIAF): 297635571
משפט אימרמן

משפט אימרמן (Immerman–Szelepcsényi) הוא תוצאה בתורת הסיבוכיות (ענף במדעי המחשב) המראה כי מחלקות סיבוכיות מקום אי דטרמיניסטיות סגורות לפעולת המשלים (בעוד אותה שאלה עבור סיבוכיות זמן עודנה פתוחה וככל הנראה התשובה לה שלילית). המשפט הוכח בשנת 1987 באופן בלתי תלוי בידי ניל אימרמן ו-Róbert Szelepcsényi, אשר זכו ב-1995 בפרס גדל על תוצאה זו.
באופן פורמלי, תוצאת המשפט היא כי לכל פונקציה  s(n)\geq \log(n) מתקיים  \ {\mbox{NSPACE}}\left(s(n)\right)={\mbox{co-NSPACE}}\left(s(n)\right).
לקריאה נוספת

Michael Sipser, Introduction to the Theory of Computation, PWS Publishing Company, 1997.
N. Immerman, "Nondeterministic space is closed under complementation", SIAM Journal on Computing 17, 1988, pp. 935–938.
R. Szelepcsényi, "The method of forcing for nondeterministic automata", Bulletin of the EATCS 33, 1987, pp. 96–100.
הערות שוליים

↑  באופן מפורש, האלגוריתם המתואר עונה "כן" על כל קלט שניתן לו, ובפרט אינו אלגוריתם לזיהוי מספר ראשוני.
↑  מושג זה נזקק להגדרה מדויקת אך הוא כולל בתוכו את רובן המוחלט של הפונקציות המתארות סיבוכיות זיכרון. נדרש כי  s(n)\geq \log(n)
↑  נוסף על הזיכרון הנדרש לרשום את הגרף עצמו. במקרים רבים סרט הקלט אינו נספר כחלק מדרישות הזיכרון של התוכנית, ולכן ניתן לומר שהאלגוריתם עובד בסיבוכיות זיכרון של  \ O(\log(n)) בלבד.
צבי השביט

| --- | --- |
אין תמונה חופשית
 לידה:  22 באפריל 1917 אמסטרדם, הולנד 
 פטירה:  29 באפריל 1981 (בגיל 64) קרית טבעון‏‎, ישראל 
 מקצוע נוסף:  פרובלמאי 
 מדינה:  ישראל 
 
צבי השביט (Harry Heilbut;‏ 22 באפריל 1917, ל' בניסן תרע"ז – 29 באפריל 1981, כ"ה בניסן תשמ"א) היה מבכירי שופטי השחמט והפרובלאים בישראל.
ביוגרפיה

השביט נולד ב-1917 באמסטרדם לפלורה לבית קלקר וארנסט יחיאל היילבוט, משפחה יהודית מסורתית. מצד אמו הוא נצר לאליהו מונטאלטו ומצד אביו נצר לרב נתן מרקוס אדלר, הרב הראשי של האימפריה הבריטית.
בנעוריו היה פעיל בתנועת נוער ציונית והתעתד לעלות ארצה אולם מכיוון שהולנד לא נחשבה כארץ מצוקה לא הוקצו לה סרטיפיקטים מההסתדרות הציונית העולמית והתוכנית לעלות ארצה הושמה לאל. בעת הכיבוש הנאצי בהולנד הצטרף למחתרת ההולנדית ובמסגרתה ביצע מספר פעולות. מקורות מודיעיניים של המחתרת גילו כי הלשינו עליו ולכן נאלץ לעזוב בבהלה את הולנד בנתיב הבריחה המחתרתי כשהוא עובר דרך בלגיה, צרפת וספרד לפורטוגל. קטעים רבים הלך ברגל תוך שימוש במסמכים מזויפים.
מפורטוגל הנייטרלית הפליג לאנגליה והצטרף ליחידה ההולנדית בצבא אנגליה – "הבריגדה של הנסיכה איירין" ובמסגרתה לקח חלק פעיל בקרבות באירופה לאחר הפלישה לנורמנדי.
לאחר שחרורו מהצבא חזר להולנד אולם כשהסתבר שכל משפחתו וידידיו נספו בשואה, עבר להתגורר בסינגפור וב-1948, עלה למדינת ישראל לאחר הכרזת עצמאותה.
היה נשוי למרים השביט (2003-1914) פעילה חברתית ומתנדבת נמרצת. על פעילותה זכתה לאות הוקרה מהתנועה למען ארץ ישראל טובה ולתואר יקירת קריית-טבעון לשנת 2003.
ברוב שנותיו בישראל התגורר השביט בקריית טבעון תחילה עבד בהולנד בנק יוניון ולאחר מכן בבנק הפועלים. נפטר בביתו ב-1981 לאחר מחלה ממושכת, הותיר אלמנה ושני בנים Heading 2, web.archive.org, ‏2009-08-02
פעילות בנושא השחמט

כבר בנערותו לקח השביט חלק פעיל בשחמט, בעקבות גל האהדה ששטף את הולנד לאחר שד"ר מקס אויבה זכה בתואר אלוף העולם החמישי בשחמט (1935 -1937). בכל שנותיו בישראל נטל חלק בפעילויות שחמט. היה פעיל באיגוד הישראלי לשחמט ובמועדון השחמט "עמנואל לסקר" בחיפה. השתתף באופן קבוע בתחרויות ובאירועים כ"שח קייט" השנתי בנתניה.
אולם בעיקר חיבר בעיות שחמט וכן שפט בפורומים שונים של חיבור בעיות. השביט היה משופטי השחמט הישראלים הראשונים (1959) (הקישור אינו פעיל) שזכו בתואר "שופט בינלאומי" International judges, www.sci.fi. ייצג את ישראל בכנסים שונים ככנס הבינלאומי בבלגרד, יוגוסלביה ב-1960 ושפט באולימפיאדת השחמט שנערכה בחיפה בשנת 1976.
הערות שוליים

↑  נרצחו על ידי הנאצים ב-3 ביולי 1943 במחנה ההשמדה סוביבור
↑  מוזאון הלוחם היהודי במלחמת העולם השנייה
↑  אתר הבריגדה של הנסיכה איירין (בלשון ההולנדית אולם בחלקו באנגלית)
↑  יקירי הקריה הנבחרים
| --- | --- |
בקרת זהויות :  NLI: 987012093673005171  VIAF: 2458167265487672610001   WorldCat (עם VIAF): 2458167265487672610001
רבקה גיבני

| --- | --- |

 לידה:  14 בדצמבר 1964 (בת 60) לווין, ניו זילנד 
 מדינה:  ניו זילנד 
 מקום מגורים:  דנידין 
 השכלה:  בית ספר ולינגטון לבנות 
 תקופת הפעילות:  מ-1983 
 בן או בת זוג:  ג'ק ג'ונס (1992–1995) 
 פרסים והוקרה:  Gold Logie Award for Most Popular Personality on Australian Television (2009) 
 
רבקה קתרין גיבני (באנגלית: Rebecca Gibney; נולדה ב-14 בדצמבר 1964) היא שחקנית ניו זילנדית-אוסטרלית, הידועה בשל תפקידיה בסדרות הטלוויזיה האוסטרליות "Flying Doctors"‏, ".Halifax f.p"‏, "Packed to the Rafters"‏, "Winter" ו"מבוקשות". היא זוכת פרס לוגי הזהב, ואף הופיעה במספר סרטים אוסטרליים, כולל "Mental" ו"המלבישה".
ביוגרפיה

גיבני נולדה בלוויין, ניו זילנד, הצעירה מבין שישה ילדים. היא גדלה בוולינגטון. גיבני עברה לאוסטרליה בגיל 19 לאחר שסיימה את לימודיה בתיכון.
קריירה

גיבני עבדה כדוגמנית, ואז הופיעה בטלוויזיה בניו זילנד בסדרה Sea Urchins מ-1980 עד 1984. היא פרצה לטלוויזיה האוסטרלית עם התפקיד של ג'ולי דייוויס בסדרת הילדים Zoo Family ב-1985. היא אז גלמה את אמה פלימפטון בסדרת הדרמה הפופולרית The Flying Doctors, וב-1990 כיכבה במיני-סדרה Come In Spinner. ב-1991 היא כיכבה בסיטקום All Together Now, ועזבה את הסדרה ב-1993. לאחר עזיבתה, היא כיכבה בתוכנית Snowy.
דמות הכותרת ד"ר ג'יין הליפקס בסדרת .Halifax f.p נוצרה במיוחד עבורה על ידי מפיקה התוכנית הקודמת שלה, Snowy‏. .Halifax f.p שודרה לראשונה ב-1994 עם הפרק "מעשים של בגידה", והמשיכה עם עוד 20 טלה-סרטים, עד 2002. הסדרה היה להצלחה עצומה, וקיבעה את הסטטוס של גיבני כשחקנית בעלת שם באוסטרליה. היא הופיעה במיני-סדרות נוספות, כמו Kangaroo Palace‏ (1997), ו-The Day of the Roses‏ (1998).
ב-2002 ו-2003 לגיבני היה תפקיד ב-Stingers, ומ-2003 עד 2006 היה לה תפקיד בטרילוגיית סרטי הטלוויזיה Small Claims בתור כריסי.
היא הופיעה במיני-סדרה שעובד מהרומן של סטיבן קינג, "צל הרשע", אשר הוקרן בשנת 2004 ברשת הטלוויזיה TNT. לאחר מכן ב-2006 במיני-סדרה המבוססת על ספריו, Nightmares and Dreamscapes.
ב-2006 היא שיחקה את התפקיד של לידיה, בעלת מסעדה היפית, בסדרת הדרמה Tripping Over. ב-2007 היה לה תפקיד קטן בסרט Clubland, בכיכובה של ברנדה בלתין, וביומה של שרי נולן. הסרט יצא בשם Introducing the Dwights בארצות הברית.
גיבני הייתה המפיקה בפועל וגם כיכבה בסרט הניו זילנדי The Map Reader בתפקיד אמיליה, לצד מייקל הרסט. הסרט יצא ב-2008.
היא אירחה סדרה דוקומנטרית בטלוויזיה הניו זילנדית בשם Sensing Murder, בה מדיומים חוקרים מקרי רצח בלתי פתורים מניו זילנד ואוסטרליה.
מאוגוסט 2008 עד ל-2013 שיחקה את התפקיד הראשי ג'ולי ראפטר, בסדרת הדרמה הפופולרית Packed to the Rafters. עבור תפקיד זה היא זכתה בפרס לוג'י הזהב ב-2009.
בשנת 2010 היא שיחקה את התפקיד הראשי בסרט הטלוויזיה Wicked Love: The Maria Korp Story.
גיבני כיכבה בסרט משנת 2012 Mental לצד טוני קולט.
ב-2014 גיבני שיחקה בלשית שחוקרת רצח בעיירה קטנה בסדרת הטלוויזיה The Killing Field. הסדרה Winter, הייתה סדרת המשך ששודרה ב-2015.
ב-2016 התחילה לשחק בתפקיד הראשי בסדרה האוסטרלית Wanted, לצד ג'רלדין הייקוויל. הסדרה משודרת בין-לאומית בנטפליקס. הסדרה, שהייתה מועמדת לפרס אמי לבידור בפריים טיים בשנת 2017, אושרה לעונה שלישית ב-2019.
חיים אישיים

גיבני הייתה נשואה פעמיים, בפעם הראשונה לזמר ארווין תומאס, לו נישאה ב-1992. בפעם השנייה, היא נישאה למעצב ההפקה ריצ'רד בל, בנובמבר 2001. יש להם בן, זאקרי אדיסון בל, שנולד באפריל 2004.
פילמוגרפיה > סרטים

| שהנ | סרט | תפקיד | הערות |
| --- | --- | --- | --- |
| 1984 | Among the Cinders | סא |  |
| 1986 | Mr. Wrong | המזכירה של קלייב |  |
| 1990 | Jigsaw | וירג'יניה יורק |  |
| 1994 | Lucky Break | גלוריה |  |
| 1997 | Joey | פני מק'גרגור |  |
| 2006 | Lost and Found | אמא של מאק |  |
| 2007 | קלאבלנד | לאנה |  |
| 2008 | The Map Reader | אמליה |  |
| 2009 | In Her Skin | גייל |  |
| 2012 | Mental | שירלי |  |
| 2015 | המלבישה | מיוריאל פראט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1980 | Sea Urchins (אנ') | קארן | סרט טלוויזיה |
| 1985 | I Live with Me Dad | ג'יל הארקנס | סרט טלוויזיה |
| 1985 | Zoo Family | ג'ולי דייוויס | תפקיד ראשי |
| 1986 | The Great Bookie Robbery | בוני | מיני-סדרה |
| 1986–1991 | The Flying Doctors | אמה פלימפטון פטרסון | תפקיד ראשי |
| 1990 | Come In Spinner | ג'יני מאלון | מיני-סדרה |
| 1990 | Acropolis Now | גברת שפירו | "Cappuccino Catastrophe" |
| 1991 | Ring of Scorpio | ג'ודית | סרט טלוויזיה |
| 1991–1993 | All Together Now (אנ') | טרייסי לוסון | תפקיד ראשי |
| 1993 | Snowy | ליליאן אנדרסון | תפקיד ראשי |
| 1994 | Time Trax | ד"ר מריה מיליס | "The Cure" |
| 1994–2002 | .Halifax f.p (אנ') | ג'יין האליפקס | תפקיד ראשי |
| 1995 | .G.P | לאריסה שולר | "Still Life" |
| 1997 | Kangaroo Palace | הת'ר רנדל | סרט טלוויזיה |
| 1998 | The Silver Brumby | בון בון (דיבוב) | "Getting Together" |
| 1998 | The Day of the Roses | מרגרט וורבי | מיני-סדרה |
| 1998 | 13 Gantry Row | ג'ולי | סרט טלוויזיה |
| 1999 | סברינה מתחת למים | הילרי הקסטון | סרט טלוויזיה של ABC |
| 1999 | The Lost World | קסנדרה יורקטון | "Cave of Fear" |
| 1999 | Die Millennium-Katastrophe - Computer-Crash 2000 | ניקול | סרט טלוויזיה |
| 2001 | Finding Hope | הופ פוקס | סרט טלוויזיה |
| 2001 | Farscape | ריניק סארובה | "Thanks for Sharing" |
| 2001 | Ihaka: Blunt Instrument | קירסטי פין | סרט טלוויזיה |
| 2002–2003 | Stingers | אינגריד ברטון | תפקיד חוזר |
| 2003 | Sensing Murder: Easy Street | מנחה | סרט טלוויזיה |
| 2004 | Small Claims | קריסי הינדמארש | סרט טלוויזיה |
| 2004 | צל הרשע | גברת גליק | מיני-סדרה |
| 2005 | Small Claims: White Wedding | קריסי הינדמארש | סרט טלוויזיה |
| 2006 | Small Claims: The Reunion | קריסי הינדמארש | סרט טלוויזיה |
| 2006 | Nightmares & Dreamscapes: From the Stories of Stephen King | אינדיה פורוני | "The End of the Whole Mess" |
| 2006 | Tripping Over | לידיה | מיני-סדרה |
| 2008–2013 | Packed to the Rafters | ג'וליה ראפטר | תפקיד ראשי |
| 2010 | Wicked Love: The Maria Korp Story | מריה קורפ | סרט טלוויזיה |
| 2014 | The Killing Field | אווה ווינטר | סרט טלוויזיה, תפקיד ראשי |
| 2015 | Peter Allen: Not the Boy Next Door | מריון | מיני-סדרה |
| 2015 | Winter | אווה ווינטר | דמות ראשית |
| 2016–הווה | מבוקשות | לולה בקאלי | תפקיד ראשי |
| 2021 | שובה של משפחת ראפטר | ג'ולה ראפטר | תפקיד ראשי; 6 פרקים |
| 2021–2022 | Under the Vines | דייזי | מיני-סדרה |